**Препис-извлечение!**

**ОБЩИНСКИ СЪВЕТ – РУСЕ**

**РЕШЕНИЕ № 363**

**Прието с Протокол № 16/14.12.2020 г.**

На основание чл. 21, ал.2, във връзка с чл.21, ал.1, т.6 и т.23 и с чл.17, ал.1, т.5 от ЗМСМА, Общинският съвет реши:

1. Приема програмния проект и проектобюджета за 60-то издание на МФ „Мартенски музикални дни” Русе – 2021, съгласно Приложения 1, 2, 3 и 4 (резюме на проекта, финансов план, обяснителна записка и предварителна програма).

2. Възлага на Кмета на Общината след финансово-счетоводното приключване на фестивала да представи пред Общинския съвет отчет за набраните приходи и извършените разходи по провеждането на 60-то издание на фестивала.

**ПРЕДСЕДАТЕЛ:**

**(Иво Пазарджиев)**

***Приложение 1***

**60. МФ „МАРТЕНСКИ МУЗИКАЛНИ ДНИ” 2021– РЕЗЮМЕ НА ПРОГРАМАТА**

* **ПЕРИОД: 12 – 28 март 2021**

* **БРОЙ КОНЦЕРТИ: 21**

**УЧАСТНИЦИ** от 10 страни: Украйна, Корея, Германия, Франция, Великобритания, Израел, Литва, Словения, Русия и България.

**СЪСТАВИ, АНСАМБЛИ И СОЛИСТИ:**

* Русенска филхармония – Русе , дир. Володимир Шейко
* Държавна опера – Русе, дир. Сунай Муратов
* Софийска филхармония, дир. Найден Тодоров
* Държавна опера – Пловдив, дир. Павел Балев
* Симфоничен оркестър на БНР, дир. Марк Кадин
* Фестивален оркестър, дир. Емил Табаков
* Камерен ансамбъл „Софийски солисти“, дир. Пламен Джуров
* Бароков ансамбъл и Камерен хор при Бахово общество – София, дир. Йосиф Герджиков
* Хор „Проф. В. Арнаудов“, дир. Свилен Димитров
* Струнен квартет „Jerusalem“
* Саксофонен квартет „SIGNUM“
* Вокален ансамбъл „The Queen’s Six”
* Струнен квартет „Големинов“
* Струнен квартет „Фрош“
* Ансамбъл „Музика Нова“, дир. Драгомир Йосифов
* Сергей Крилов, цигулка
* Минчо Минчев, цигулка
* Светлин Русев, цигулка
* Лия Петрова, цигулка
* Явор Желев, флейта
* Кристиян Калоянов, кларинет
* Генадий Демянчук, пиано
* Люка Дьобарг, пиано
* Йоръм Сон, пиано
* Елена Башкирова, пиано
* Кай Шумахер, пиано
* Емануил Иванов, пиано
* Виви Василева, вибрафон и ударни
* Лукас Кампара Джинис, китара
* Кирил Манолов, баритон
* Виолета Радомирска, мецосопран
* Гиргина Гиргинова, сопран
* Олга Михайлова – Динова, мецосопран
* Николай Моцов, тенор
* Пламен Бейков, бас

**Програма *Премиери***

* Държавна опера – Русе: „Мефистофел“ – опера от А. Бойто
* Програмата на ансамбъл „Музика Нова“
* Е. Табаков – Концерт за цигулка и оркестър (световна премиера)
* **Мартенски музикални дни *Джуниър (за деца и младежи от 5 до 30 години)***
* *SIGNUM4Kids - Рапсодия в училище*
* Виви Василева & Лукас Кампара Джинис: *Музикално пътешествие за малки и големи: от Бах до Пиацола*
* **Съпътстващи събития**
* Документална изложба „60 години МФ *Мартенски музикални дни*“
* Фотоизложба „Андрей Даниел – последните седем години“
* Представяния на книги

**Медийни партньори:** БНТ | БНР | Live7 TV | Печатни и електронни медии от Русе, региона и страната

**ПРЕДСЕДАТЕЛ:**

**(Иво Пазарджиев)**

Приложение № 2

**ОБЩИНА РУСЕ**

**60. МЕЖДУНАРОДЕН ФЕСТИВАЛ**

**„МАРТЕНСКИ МУЗИКАЛНИ ДНИ“ 2021**

**ПРОЕКТОБЮДЖЕТ**

**ПРИХОДИ**:

|  |  |  |
| --- | --- | --- |
| ИЗТОЧНИЦИ | **План**  **2020** | **План**  **2021** |
| 1. **ОБЩИНА РУСЕ** | **175000** | **135000** |
| **2. ПРИХОДИ ОТ ДРУГИ ИЗТОЧНИЦИ в т.ч.:** | **175000** | **100000** |
| **2.1.** **Министерство на културата по проект (трансфер)** | **60000** | **40000** |
| **2.2.** **Приходи от билети, спонсорство, реклама, проекти и дарения в т.ч.:** | **115000** | **60000** |
| Приходи от продажба на билети | 45000 | 20000 |
| Приходи от спонсорство и реклама, в т.ч. 3 500 лв. преходен остатък от 2020 | 55000 | 15000 |
| Приходи от дарения от страната, в т.ч. 22 300 лв. преходен остатък от набрани средства от дарения през 2020 год. | 15000 | 25000 |
| **ОБЩО:** | **350000** | **235000** |

#### РАЗХОДИ:

|  |  |  |
| --- | --- | --- |
| ДЕЙНОСТИ | **План**  **2020** | **План 2021** |
| **1. КОНЦЕРТНА ПРОГРАМА (възнаграждения на артистите и сам. билети)** | **296127** | **183874** |
| 2. ОРГАНИЗАЦИОННО – ТЕХНИЧЕСКИ РАЗХОДИ, в т.ч.: | **53873** | **51126** |
| 2.1. Сценичен, технически и обслужващ персонал | 8100 | 9000 |
| 2.2. Реклама, в т.ч. печатна, интериорна и екстериорна реклама | 9770 | 10000 |
| 2.3. Хотелско настаняване | 12249 | 11736 |
| 2.4. Трансфер на участници с автобуси Букурещ – Русе – Букурещ | 4800 | 1390 |
| 2.5. Акордиране, автори на концертни програми, преводачи | 3650 | 4100 |
| 2.6. Други организационни, в т.ч.: осигурителни вноски, издаване на юбилеен компактдиск, командировки, авторски права, изложби, членски внос БФА и др. | 15304 | 14900 |
| Общо разходи: | **350000** | **235000** |

**ПРЕДСЕДАТЕЛ:**

**(Иво Пазарджиев)**

***Приложение 3***

**60. МФ „МАРТЕНСКИ МУЗИКАЛНИ ДНИ“ 2021**

**ОБЯСНИТЕЛНА ЗАПИСКА КЪМ ПРОЕКТА ЗА БЮДЖЕТ**

Проектобюджетът за 60-то издание на МФ „Мартенски музикални дни” през 2021 е разработен на базата на предложения проект за програма, извършеното договаряне с изпълнителите и цени на услугите към м. декември 2020 г. **Общата рамка на бюджета на фестивала за 2021 е 235 000 лв., при размер на общинската субсидия от 135 000 лв.** **и приходи от други източници в размер на 100 000 лв.**

**ПРИХОДНА ЧАСТ НА БЮДЖЕТА**

Приходната част на бюджета за 60-то издание на МФ „Мартенски музикални дни“ възлиза на **235 000 лв**. и покрива планираните за подготовката и провеждането на фестивала дейности в програмната и организационна част.

Поради икономическата криза и невъзможността да се разчита на значителни приходи от спонсори и дарения, разчетите по приходната част на фестивалния бюджет предвиждат намаление на общата рамка на бюджета спрямо плановите норми за 2020 със 115 000, в съотношение 135 000 лв. общинска субсидия и осигурени средства от други източници в размер от 100 000 лв. ***Таблица 1***

|  |  |  |  |
| --- | --- | --- | --- |
| **Източници** | **План**  **2020** | **План 2021** | **% от общите приходи** |
| **ОБЩО ПРИХОДИ:** | **350000** | **235000** |  |
| 1. Община Русе | 175000 | 135000 | **57,5 %** |
| 2. Други приходи | 175000 | 100000 | **42,5 %** |

***Таблица 2***

|  |  |  |
| --- | --- | --- |
| **Други приходи** | **План 2020** | **План 2021** |
| **ОБЩО ДРУГИ ПРИХОДИ в т.ч.:** | **175000** | **100000** |
| **Министерство на културата (трансфер)** | **60000** | **40000** |
| **Приходи от други източници в т.ч.:** | **115000** | **60000** |
| Приходи от продажба на билети | 45000 | 20000 |
| Приходи от спонсорство и реклама, в т.ч. 3500 преходен остатък | 55000 | 15000 |
| Приходи от дарения, в т.ч. 22300 преходен остатък от 2020 г. | 15000 | 25000 |

Видно от *Таблица 2* и по причини, свързани с икономическата и финансова криза, намаление на разчетите за 2021 се наблюдава във всички приходни пера на бюджета. Най-съществен е делът на приходите от други източници, където прогнозно се очакват постъпления в размер от 60 000 лв.

Поради ограниченията, свързани с провеждане на събития на закрито и пълняемост на залите до 30% от капацитета, видно от *Таблица 2,* сериозно намаление се очаква на приходите от продажбата на билети. Икономическата криза ни прави по-предпазливи и по отношение на очакваните приходи от спонсорство и реклама. От планираните 55 000 за 2020 г., очакваните приходи от реклама през 2021 са намалени на 15 000, като в това число е калкулиран и перходен остатък от 2020 в размер на 3 500 лв.

**РАЗХОДНА ЧАСТ НА БЮДЖЕТА**

Разходната част на представения проект за бюджет възлиза на **235 000 лв**. Разчетена е в рамките на предвидените постъпления по изпълнението на приходната част на бюджета и е разработена на база действащи цени на услугите към м. декември 2020.

***Таблица 3***

|  |  |  |
| --- | --- | --- |
| **Дейности** | **План**  **2020** | **План**  **2021** |
| **Общо разходи в т.ч.** | **350000** | **235 000** |
| 1. Програмни разходи | 296127 | 183874 |
| 1. Организационно-технически разходи | 53873 | 51126 |

Видно от *Таблица 3* с най-тежък дял в структурата на разходната част на бюджета са **програмните разходи** и включват основно разходите за възнаграждения, самолетни билети и пътни разходи на артистите и съставите. Наблюдава се обаче значителен спад на обема на разходите за хонорари и пътни разходи със 112 253 лв. спрямо разчетите от 2020 и е свързан преди всичко с икономичното планиране на програмните разходи.

Данните в *Таблица 4* отразяват структурата на **организационно-техническите и логистични разходи**, свързани с провеждането на фестивала и включват разходите за техническото обслужване на залите и концертите, рекламните разходи (интериорна и екстериорна реклама, афиши, високотиражен двуезичен диплян, диплян музикална академия, двуезичен рекламен каталог, рекламни листовки) хотелско настаняване на участниците, разходи за акордиране на клавишните инструменти, осигурителни вноски, командировъчни, членски внос към БФА и др.

Не се предвижда завишение на разходите и в раздел „Организационно технически разходи“, където също се забелязва редукция на планирания за 2021 обем с 2 747 лв.

***Таблица 4***

|  |  |  |
| --- | --- | --- |
| **Организационно-технически разходи** | **План 2020** | **План**  **2021** |
| **Общо организационно-технически разходи в т.ч.:** | **53873** | **51126** |
| Сценичен, технически и обслужващ персонал | 8100 | 9000 |
| Реклама | 9770 | 10000 |
| Хотелско настаняване | 12249 | 11736 |
| Трансфер на състави Букурещ – Русе – Букурещ с автобус | 4800 | 1390 |
| Акордиране, автори на текстове за концертните програми (общо 21 бр.) | 3650 | 4100 |
| Други организационни, в т.ч.: осигурителни вноски, командировъчни разходи, авторски права, пресконференции, членски внос БФА, издаване на СД с архивни аудио записи | 15304 | 14900 |

Важно за настоящия анализ е и обстоятелството, че значителна част от **преките разходи** по бюджета, се реализиратв Русе (хотелиерски, логистични услуги и организационно-технически екипи, други местни услуги) и **представляват реален икономически принос за града.**

В заключение, следва да обърнем внимание и върху факта, че ранният етап на планиране на фестивалния бюджет носи редица неизвестни от гледна точка, както от неясната към настоящия момент икономическа среда, така и от динамиката в цените на услугите. Само по себе си това обстоятелство винаги крие рискове за нормалното протичане на подготовката на фестивала и при неблагоприятно стечение на обстоятелствата може да наложи допълнителни икономии в разходната част на бюджета, както и корекции в предварително обявената програма.

**Изводи:**

* Към настоящия момент бюджетът е балансиран и реалистичен;
* Разходната част е развита максимално икономично;
* Прогнозите за външното финансиране са винаги рискови и изпълнението на предвиденото по бюджета зависи – особено сега, в ситуацията на финансова и хуманитарна криза, от обективното развитие на ситуацията в страната и Европа.

**ПРЕДСЕДАТЕЛ:**

**(Иво Пазарджиев)**

**Приложение № 4**

**12 март, петък, Доходно здание, 19 ч.**

*Откриване*

**РУСЕНСКА ФИЛХАРМОНИЯ**

А. Скрябин – Концерт за пиано

А. Дворжак – Симфония №9

**Диригент ВОЛОДИМИР ШЕЙКО**

**Солист ГЕНАДИЙ ДЕМЯНЧУК** пиано

**13 март, събота, ДЗ, з. Европа, 11 ч.**

**Струнен квартет *ГОЛЕМИНОВ***

**ЯВОР ЖЕЛЕВ** флейта

В. А. Моцарт – Квартет за флейта и струнно трио

М. Големинов – Струнен квартет

Ф. Шуберт – Струнен квартет *Смъртта и момичето*

**13 март, събота, Доходно здание, 19 ч.**

**СОФИЙСКА ФИЛХАРМОНИЯ**

Й. Брамс – Концерт за цигулка

Й. Брамс – Симфония №3

Диригент **НАЙДЕН ТОДОРОВ**

Солист **МИНЧО МИНЧЕВ** цигулка

**14 март, неделя, ДЗ, з. Европа, 19 ч.**

**Ансамбъл *МУЗИКА НОВА***

Диригент **ДРАГОМИР ЙОСИФОВ**

**15 март, понеделник, Доходно здание, 19 ч.**

**СВЕТЛИН РУСЕВ** цигулка

**ЙОРЪМ СОН** пиано

Д. Ваксман – *Любовни песни*

E. Корнголд – Музика към пиесата *Много шум за нищо*

Ф. Крайслер *–* Пиеси за цигулка и пиано

Р. Щраус – Соната за цигулка и пиано, оп.18

**16 март, вторник, Доходно здание, 19 ч.**

**ВИВИ ВАСИЛЕВА** вибрафон

**ЛУКАС КАМПАРА ДЖИНИС** китара

Програма: Й. С. Бах, В. А Моцарт, Л. Брауер

Х. Контрерас, А. Пиацола

**17 март, сряда, Доходно здание, 19 ч.**

***Journeys to The New World***

Вокален ансамбъл ***The QUEEN’S SIX***

**18 март, четвъртък, Доходно здание, 19 ч.**

**Струнен квартет *JERUSALEM***

**ШАРОН КАМ** кларинет

В. А. Моцарт ***–*** Струнен квартет №21, ре мажор, KV575

Б. Барток – Струнен квартет №4

Й. Брамс – Кларинетен квинтет, си-бемол минор оп.115

**19 март, петък, Доходно здание, 19 ч.**

*Концерт без оркестър*

**ЛЮКА ДЬОБАРГ** пиано

Й. С. Бах – *Италиански концерт* за пиано, BWV 971

Р. Шуман – Соната за пиано №3, оп.14

А. Скрябин – Соната за пиано №4, оп.30

Г. Форе – Балада оп.19

А. Скрябин – Фантазия за пиано оп.28

**20 март, събота, ДЗ, з. Европа, 19 ч.**

*DONA NOBIS PACEM*

**БАРОКОВ ИНСТРУМЕНТАЛЕН АНСАМБЪЛ**

**И КАМЕРЕН ХОР ПРИ БАХОВО ОБЩЕСТВО – СОФИЯ**

Диригент **ЙОСИФ ГЕРДЖИКОВ**

Хормайстор **– ЕЛИЯНКА МИХАЙЛОВА**

Солисти **ГИРГИНА ГИРГИНОВА, ОЛГА МИХАЙЛОВА ДИНОВА, НИКОЛАЙ МОЦОВ, ПЛАМЕН БЕЙКОВ**

Програма: кантати и части от оратории на Й. С. Бах

**21 март, неделя, ДЗ, з. Европа, 11 ч.**

***ХОР „ПРОФ. ВАСИЛ АРНАУДОВ“ – РУСЕ***

*Непознатият Моцарт*

Диригент **СВИЛЕН ДИМИТРОВ**

**21 март, неделя, Доходно здание, 19 ч.**

**ЕЛЕНА БАШКИРОВА** пиано

**22 март, понеделник, Доходно здание, 19 ч.**

Държавна опера – Русе

***МЕФИСТОФЕЛ*** *–* опера от **Ариго Бойто** (премиера)

Диригент **СУНАЙ МУРАТОВ**

**23 март, вторник*,* Доходно здание, 19 ч.**

***GOLDBERG NIGHTS***

Саксофонен квартет ***SIGNUM***

**КАЙ ШУМАХЕР**пиано

В програмата:

аранжименти на музика от Й. С. Бах до Дж. Гершуин

**24 март, сряда, Доходно здание, 19 ч.**

***Струнен квартет ФРОШ***

**ЕМАНУИЛ ИВАНОВ** пиано

Р. Шуман – Клавирен квинтет, ми-бемол мажор, оп.44

А. Цемлински – Квартет №4, оп.25

**25 март, четвъртък, Доходно здание, 19 ч.**

*Рапсодии за оркестър*

**СИМФОНИЧЕН ОРКЕСТЪР НА БНР**

Диригент **МАРК КАДИН**

Солист **КРИСТИЯН КАЛОЯНОВ** кларинет

Програма: В. Стоянов, К. Дебюси, Ф. Лист, Д. Енеску

П. Владигеров

**26 март, петък, Доходно здание, 19 ч.**

**Ансамбъл *СОФИЙСКИ СОЛИСТИ***

В. А. Моцарт – Струнен квинтет №6, КV614

В. А. Моцарт – Концерт за цигулка №7, KV271a

Диригент **ПЛАМЕН ДЖУРОВ**

Солист **ЛИЯ ПЕТРОВА** цигулка

**27 март, събота, ДЗ, з. *Европа*, 19 ч.**

*КОНЦЕРТ*

***НА ЛАУРЕАТИТЕ ОТ МЕЖДУНАРОДНИЯ КОНКУРС „ФРАНЦ ШУБЕРТ“ РУСЕ’2019***

**28 март, неделя, Доходно здание, 19 ч.**

**ФЕСТИВАЛЕН ОРКЕСТЪР**

Диригент **ЕМИЛ ТАБАКОВ**

Солист **СВЕТЛИН РУСЕВ** цигулка

Е. Табаков – Концерт за цигулка (световна премиера)

Л. В. Бетовен – Симфония № 5

**МАРТЕНСКИ МУЗИКАЛНИ ДНИ**

***ДЖУНИЪР***

**16 март, вторник, Доходно здание, 19 ч.**

*Музикално пътешествие за малки и големи:*

*от Бах до Пиацола*

**ВИВИ ВАСИЛЕВА** вибрафон и ударни

**ЛУКАС КАМПАРА ДЖИНИС** китара

Програма: Й. С. Бах, В. А Моцарт, Л. Брауер

Х. Контрерас, А. Пиацола

**22 март, понеделник, 13 ч.**

*Signum4Kids*





**Ruse 7000**

**Ruse Municipality**

**MARCH MUSIC DAYS I.F.**

**Tel.: 082 506 506| 082 506 505 | 506 512**

Е mail: [chavdarova@ruse-bg.eu](mailto:chavdarova@ruse-bg.eu)

[marchmusicdaysruse@gmail.com](mailto:marchmusicdaysruse@gmail.com)

[www.marchmusicdays.eu](http://www.marchmusicdays.eu)

**МИНИСТЕРСТВО НА КУЛТУРАТА**

**ОБЩИНА РУСЕ**

**60.**

**МЕЖДУНАРОДЕН ФЕСТИВАЛ**

***МАРТЕНСКИ МУЗИКАЛНИ ДНИ***

**Русе, България**

**12 – 28 МАРТ, 2021**

***ПРЕДВАРИТЕЛНА ПРОГРАМА***

**RUSE MUNICIPALITY**

**MINISTRY OF CULTURE**

**60.**

***MARCH MUSIC DAYS***

**INTERNATIONAL FESTIVAL**

**Ruse, Bulgaria**

**12 – 28 MARCH 2021**

***PRELIMINARY PROGRAMME***

**ПРЕДСЕДАТЕЛ:**

**(Иво Пазарджиев)**